Δωρεάν Βιωματικά Εργαστήρια με θέμα τη ψυχική υγεία και τη διατροφή
2022-10-08 10:00 (Europe/Athens) | Δημοτική Βιβλιοθήκη Στροβόλου
Ο Δήμος Στροβόλου, μέσω του Γραφείου Εθελοντισμού και Ενεργού Πολίτη, διοργανώνει σειρά βιωματικών εργαστηρίων με θέμα τη ψυχική υγεία και τη διατροφή, με στόχο την ενδυνάμωση των συμμετεχόντων, την ενημέρωση και την επιμόρφωση του κοινού για τα εν λόγω θέματα, την καλλιέργεια ενσυναίσθησης και άλλων δεξιοτήτων αλλά και για την περαιτέρω εμψύχωση των συμμετεχόντων.
Οι εισηγήτριες των εργαστηρίων είναι η διατροφολόγος Νάσια Μεϊτανή και η ψυχολόγος Χριστίνα Ζαβού, οι οποίες επί σειρά ετών δραστηριοποιούνται στην περιοχή του Δήμου Στροβόλου, παρέχοντας υποστήριξη σε ευάλωτες ομάδες του πληθυσμού, με έντονη εθελοντική δράση προσφοράς προς την κοινότητα.
Το πρώτο εργαστήρι της σειράς, με τίτλο:
«Η Διατροφή του Σήμερα μέσα από τον Ψυχοσυναισθηματικό κόσμο μας, μετά την πανδημία» θα πραγματοποιηθεί το Σάββατο 8 Οκτωβρίου, στις 10:00 π.μ. στην υπόγεια αίθουσα σεμιναρίων της Δημοτικής Βιβλιοθήκης (Αρχιεπισκόπου Κυπριανού 34).
Δήλωση συμμετοχής απαραίτητη εδώ.

Η Έκθεση «Περί Στροβόλου» λειτουργεί από τις 3/10 εώς 27/10/22, Δευτ. - Παρ. (8:30 - 13:30) - Δημοτικό Μέγαρο
2022-10-10 08:30 - 2022-10-14 13:30, 2022-10-17 08:30 - 2022-10-21 13:30, 2022-10-24 08:30 - 2022-10-27 13:30 | Δημοτικό Μέγαρο Στροβόλου
Η Έκθεση Περί Στροβόλου θα παραμείνει ανοικτή για το κοινό από τη Δευτέρα 3/10/22 μέχρι και την Πέμπτη 27/10/22 κατά τις πρωινές ώρες 8:30-13:30, όπως είχε ανακοινωθεί.
(Η Έκθεση θα λειτουργεί μόνο από Δευτέρα μέχρι Παρασκευή)
Η είσοδος είναι ελεύθερη.
Για πληροφορίες: 22 470470

7ο Φεστιβάλ Βιβλίου Λευκωσίας, 13-16 Οκτωβρίου 2022 - Πάρκο Ακρόπολης
2022-10-13 10:00 - 2022-10-16 22:00 | Πάρκο Ακροπόλεως
Αναβολή ορισμένων εκδηλώσεων του Nicosia Book Fes

Το Nicosia Book Fest έρχεται για 7η συνεχή χρονιά στις 13 – 16 Οκτωβρίου 2022 στο Πάρκο Ακρόπολης στον Στρόβολο, με στόχο την ανάδειξη της αξίας του βιβλίου στην κυπριακή κοινωνία και την προώθηση της φιλαναγνωσίας.
Διοργανωτής είναι το Ινστιτούτο Ερευνών Προμηθέας ενώ το φεστιβάλ στηρίζουν, ανάμεσα σε άλλους, το Γραφείο Τύπου και Πληροφοριών, ο Οργανισμός Νεολαίας Κύπρου και ο Δήμος Στροβόλου.
Στο φετινό φεστιβάλ, θα συμμετέχουν πέραν των 50 οργανισμών με περίπτερα – εκδοτικοί οίκοι, βιβλιοπωλεία, ενώσεις συγγραφέων, πανεπιστήμια, βιβλιοθήκες, ξένα πολιτιστικά ιδρύματα και πρεσβείες – θα παρουσιαστούν πέραν των 40 συγγραφέων στις διάφορες σκηνές παρουσιάσεων – λογοτεχνική και παιδική – θα γίνουν εκπαιδευτικά εργαστήρια, ενώ στην κεντρική σκηνή του Φεστιβάλ θα παρουσιαστούν μουσικές και θεατρικές παραστάσεις. Επιπρόσθετα στο χώρο του Φεστιβάλ θα λειτουργήσουν ειδικά περίπτερα για συγγραφείς στα οποία μπορούν να παρουσιάζουν τα έργα τους στο κοινό, ενώ σε πολλά περίπτερα βιβλιοπωλείων και εκδοτών θα υπάρχει ειδικό πρόγραμμα για την παρουσία άλλων συγγραφέων. Συνολικά, με βάση και την προηγούμενη εμπειρία, η συμμετοχή συγγραφέων στο Φεστιβάλ αναμένεται να ξεπεράσει τα 150 άτομα.
Επιπρόσθετα, οι παρουσιάσεις θα οπτικογραφηθούν για να προστεθούν στο ψηφιακό αποθετήριο που δημιουργήθηκε τα προηγούμενα χρόνια και το οποίο φιλοξενεί τις παρουσιάσεις του Φεστιβάλ. Με αυτό τον τρόπο θα υπάρχει πολλαπλασιαστικό αποτέλεσμα και θα δοθεί μεγαλύτερη ώθηση στο έργο των συγγραφέων που θα παρουσιαστούν στο φετινό Φεστιβάλ.
Το Φεστιβάλ θα λειτουργήσει στις 13-14 Οκτωβρίου 2022 για τις Παράλληλες Δράσεις – Εργαστήρια, ενώ στις 15-16 Οκτωβρίου 2022 από τις 10:00 π.μ. μέχρι και τις 10:00 μ.μ. με το σύνολο των δράσεων του διημέρου και την ταυτόχρονη λειτουργία των περιπτέρων των συμμετεχόντων οργανισμών, εκδοτικών οίκων και βιβλιοπωλείων.
Η είσοδος στο φεστιβάλ και η συμμετοχή σε όλες τις δράσεις είναι εντελώς δωρεάν.
Για περισσότερες πληροφορίες παρακαλώ επικοινωνήστε στο nicosiabookfestival@gmail.com ή ενημερωθείτε εδώ www.nicosiabookfest.com
Για το Event πατήστε εδώ.

Πρόγραμμα (Ελληνικά | Αγγλικά )

Συναυλία "Nostalgia - The Music Gala” με τη μουσική σχολή Musica Muntana, 15/10/22
2022-10-15 20:30 | Δημοτικό Θέατρο Στροβόλου, Cyprus
Ο Δήμος Στροβόλου συνεχίζει τις φθινοπωρινές εκδηλώσεις του με φιλανθρωπικό χαρακτήρα, με τη συναυλία «NOSTALGIA – THE MUSIC GALA», με τη μουσική σχολή «Musica Mundana», το Σάββατο 15 Οκτωβρίου 2022 και ώρα 20:30, στο Δημοτικό Θέατρο Στροβόλου.
Συμμετέχουν μεταξύ άλλων στο τραγούδι οι Γ. Λάρδου, Μ. Πιερέττη, Ν. Πισσίας, Ε. Χαραλάμπους, Α. Κωνσταντινίδου, Χ. Θεοδότου και Μ. Ποντίκης.
Διευθύνει ο Κωνσταντίνος Δημηνάκης ενώ την καλλιτεχνική επιμέλεια έχει η Γιάννα Θαλασσινού.
Το πρόγραμμα περιλαμβάνει ορχηστρικά και σολιστικά έργα από κλασικό, έντεχνο ελληνικό, jazz και μοντέρνο ρεπερτόριο.
Για πληροφορίες και εισιτήρια:

Τιμή εισιτηρίου: 5 ευρώ
Όλα τα έσοδα από την πώληση των εισιτηρίων θα διατεθούν για την ενίσχυση του 76ου Συστήματος Προσκόπων Κύπρου (Αρ. άδειας Εράνου 53/20).
Χορηγοί επικοινωνίας:

Ποιητική βραδιά από τον Κύκλο Φιλαναγνωσίας Δημ. Βιβλιοθήκης Στροβόλου «100 Χρόνια από τη Μικρασιατική Καταστροφή 1922 - 2022», 19/10/22
2022-10-19 18:45 | Πολιτιστικό Κέντρο Στροβόλου

Διάλεξη από το Δρα Πέτρο Παπαπολυβίου στο πλαίσιο του προγράμματος «Περί Στροβόλου»: «Η ΖΩΗ ΚΑΙ ΤΟ ΕΡΓΟ ΤΟΥ ΣΤΡΟΒΟΛΙΩΤΗ ΑΡΧΙΕΠΙΣΚΟΠΟΥ ΚΥΠΡΙΑΝΟΥ», 20/10/22
2022-10-20 19:30 | Δημοτικό Μέγαρο Στροβόλου
Στο πλάισιο της Έκθεσης «Περί Στροβόλου», που παρουσιάζει την κοινωνική ιστορία του Στροβόλου, ο Ιστορικός και Αναπληρωτής Καθηγητής Σύγχρονης Ελληνικής Ιστορίας στο Πανεπιστήμιο Κύπρου, Δρ. Πέτρος Παπαπολυβίου, θα παρουσιάσει διάλεξη με θέμα “Η ΖΩΗ ΚΑΙ ΤΟ ΕΡΓΟ ΤΟΥ ΣΤΡΟΒΟΛΙΩΤΗ ΑΡΧΙΕΠΙΣΚΟΠΟΥ ΚΥΠΡΙΑΝΟΥ”, την Πέμπτη 20/10/22 και ώρα 19:30 στο Δημοτικό Μέγαρο Στροβόλου.
ΠΕΡΙΛΗΨΗ ΔΙΑΛΕΞΗΣ
Η διάλεξη παρουσιάζει σε αδρές γραμμές τη ζωή και το έργο του Αρχιεπισκόπου Κυπριανού, μιας από τις σημαντικότερες φυσιογνωμίες της νεότερης ιστορίας της Κύπρου. Ο Κυπριανός, γόνος του Στροβόλου, διατήρησε μέχρι το τέλος της ζωής του στενούς δεσμούς με τη γενέτειρά του, η οποία από την πλευρά της τον έχει τιμήσει με πολλούς τρόπους. Η περσινή επέτειος των 200 χρόνων από την έκρηξη της Ελληνικής Επανάστασης του 1821 και των ιουλιανών σφαγών στην Κύπρο αποτέλεσε ευκαιρία επαναξιολόγησης του ρόλου του Κυπριανού, και γενικότερα της Κύπρου στην Ελληνική Επανάσταση.
Υπό το πρίσμα των νέων στοιχείων που έφερε η πρόσφατη έρευνα θα επιχειρηθεί η παρουσίαση των σημαντικότερων σταθμών της ζωής του Αρχιεπισκόπου Κυπριανού και της πολύπλευρης προσφοράς του και η σκιαγράφηση της προσωπικότητάς του.
ΒΙΟΓΡΑΦΙΚΟ ΔΡ ΠΕΤΡΟΥ ΠΑΠΑΠΟΛΥΒΙΟΥ
Ο Πέτρος Παπαπολυβίου έζησε τα πρώτα 14 χρόνια της ζωής του, μέχρι την τουρκική εισβολή του 1974 και την προσφυγιά, στην κατεχόμενη, σήμερα, Λάπηθο της επαρχίας Κερύνειας.
Σπούδασε στο Τμήμα Ιστορίας και Αρχαιολογίας της Φιλοσοφικής Σχολής του Πανεπιστημίου Θεσσαλονίκης. Από το 2002 διδάσκει στο Τμήμα Ιστορίας και Αρχαιολογίας, στο Πανεπιστήμιο Κύπρου, όπου σήμερα είναι αναπληρωτής καθηγητής Σύγχρονης Ελληνικής Ιστορίας.
Στο συγγραφικό του έργο περιλαμβάνονται μονογραφίες και άρθρα για την κυπριακή συμβολή στην Επανάσταση του 1821, στους ελληνικούς και στους δύο Παγκοσμίους πολέμους, τον Αγώνα της ΕΟΚΑ και την ιστορία της Κυπριακής Δημοκρατίας και την περίοδο της γερμανικής Κατοχής και του Εμφυλίου στην Ελλάδα.
Είναι μέλος της Ειδικής Επιτροπής για την έκδοση από τη Βουλή των Ελλήνων και τη Βουλή των Αντιπροσώπων του «Φακέλου Κύπρου» (εννιά τόμοι μέχρι σήμερα), πρόεδρος της Ακαδημίας Ιστορικών Σπουδών Αγώνα ΕΟΚΑ 1955-1959 και επιστημονικός διευθυντής του Κέντρου Μελετών Τάσσος Παπαδόπουλος.

Μουσικές Αποδράσεις-Ρεσιτάλ για βιολί και πιάνο με τους Κωνσταντίνα Μαϊμάρη και Πλώτινο Μικρομάτη, 20/10/22
2022-10-20 20:30 | Δημοτικό Θέατρο Στροβόλου, Cyprus
Ο Δήμος Στροβόλου συνεχίζει το πολιτιστικό του πρόγραμμα για τη φθινοπωρινή περίοδο, με ένα ρεσιτάλ για βιολί και πιάνο, από τους Κωνσταντίνα Μαϊμάρη και Πλωτίνο Μικρομμάτη.
Η συναυλία θα δοθεί την Πέμπτη 20 Οκτωβρίου και ώρα 20:30 στο Δημοτικό Θέατρο Στροβόλου και όλα τα έσοδα από την πώληση των εισιτηρίων θα δοθούν για την ενίσχυση του Συνδέσμου Μυοπαθών Κύπρου.
(Τιμή εισιτηρίου: 5 ευρώ, Αρ. Άδειας Εράνου: 53/20)
Πρόγραμμα:

Άρης Αντωνιάδης: Palpable Illusion
Edvard Grieg: Σονάτα για Βιολί και Πιάνο σε Σολ Μείζονα, Αρ. 2, Op.13
Ηector Villa-Lobos: Σονάτα Φαντασία Aρ.1, Op.35,W51, “Deséspérance”
George Gershwin: Porgy & Bess

Για πληροφορίες και εισιτήρια:

Χορηγοί Επικοινωνίας:

Βιογραφικά συντελεστών:

Βιολί: Κωνσταντίνα Μαϊμάρη
Σολίστ βιολιού, η Κωνσταντίνα είναι απόφοιτη του Royal Conservatoire of Scotland όπου παρακολούθησε τις Προπτυχιακές και Μεταπτυχιακές σπουδές στην ειδικότητα της εκτέλεσης του βιολιού (Violin Performance). Ως σολίστ, η Κωνσταντίνα ενδιαφέρεται ιδιαίτερα για την ερμηνεία έργων του τέλους 19ου- αρχές 20ου αιώνα, σύγχρονης μουσικής, καθώς και λιγότερου γνωστού ρεπερτορίου.
Έχει εκτελέσει συναυλίες σε Κύπρο, Ελλάδα, Γερμανία, Γαλλία και Ηνωμένο Βασίλειο. Έχει παρουσιαστεί σε γνωστές αίθουσες της Ευρώπης συμπεριλαμβανομένου το Παλάτι του Μπάκιχαμ στο Λονδίνο και την Queen’s Hall στο Εδιμβούργο. Ως σολίστ έχει εμφανιστεί με ορχήστρες όπως η Συμφωνική Ορχήστρα Κύπρου και τη Συμφωνική Ορχήστρα Νέων Κύπρου. Συνεργάζεται με ορχήστρες και σχήματα συμπεριλαμβανομένου τη Royal Scottish National Orchestra, τη Scottish Opera, Scottish Ensemble, TrakArt Σύγχρονη Ορχήστρα Λεμεσού και τη Συμφωνική Ορχήστρα Κύπρου.

Πιάνο: Πλωτίνος Μικρομάτης
Σολίστ πιάνου, μελέτησε με την Πίτσα Σπυριδάκι στην Κύπρο και στο Λονδίνο με τους Alasdair Graham και Simon Young. Είναι διπλωματούχος του Βασιλικού Κολλεγίου Μουσικής του Λονδίνου, της Σχολής Μουσικής και Θεάτρου Guildhall και είναι κάτοχος Πτυχίου Master από το Πανεπιστήμιο του Λονδίνου.
Εκτός από την Κύπρο, έχει δώσει ρεσιτάλ σε χώρες όπως η Ρωσία, η Γερμανία, η Ολλανδία, η Δανία, η Ελλάδα και η Μεγάλη Βρετανία, και έχει εμφανιστεί ως σολίστ με ορχήστρες όπως η Συμφωνική Ορχήστρα Κύπρου, η Συμφωνική Ορχήστρα Νέων Κύπρου, η Συμφωνική Ορχήστρα της Ολλανδικής Ραδιοφωνίας και η Συμφωνική Ορχήστρα του Πανεπιστημίου Lewis & Clarke των Η.Π.Α. Συνεργάζεται με τραγουδιστές και άλλους σολίστ σε συναυλίες μουσικής δωματίου και έχει επίσης συνεργαστεί με την Εθνική Λυρική Σκηνή, την Όπερα Θεσσαλονίκης και το Εθνικό Θέατρο της Ελλάδας.

Άρης Αντωνιάδης
«Το πάθος, το πνεύμα, το δράμα, και η ένταση της μουσικής του μαγεύουν τον ακροατή και τον ταξιδεύουν σε έναν απέραντο ηχητικό κόσμο» (εφημερίδα «The National Herald, NYC») Ο συνθέτης Άρης Αντωνιάδης δημιουργεί έργα για διάφορα μουσικά σύνολα, από jazz big bands μέχρι συμφωνικές ορχήστρες. Μεταξύ άλλων, έχει πρόσφατα γράψει/ενορχηστρώσει μουσική για την τζαζ ορχήστρα του Bobby Sanabria (8 φορές υποψήφιος για Grammy), την Εθνική Συμφωνική Ορχήστρα της ΕΡΤ, την Άλκηστη Πρωτοψάλτη, καθώς και για τους Γιώργο Θεοφάνους, Μιχάλη Χατζηγιάννη, Γιώργο Περρή, και Μαρίζα Ρίζου. Το έργο του Toccata & Fugue για εκκλησιαστικό όργανο παίχτηκε στον Καθεδρικό Ναό της Νέας Υόρκης, ενώ η πρωτότυπη Αφροκουβανέζικη διασκευή του θέματος της ταινίας Mission Impossible που έγραψε παρουσιάστηκε στο Dizzy’s Club Coca-Cola (Jazz at the Lincoln Center) στην ΝΥ. Το έργο του Nostos για σαξόφωνο και πιάνο συμπεριλήφθηκε στο
πρόγραμμα της παγκόσμιας περιοδείας του αυστραλιανού σχήματος HD Duo σε συνεργασία με το Πανεπιστήμιο του Σίντνεϊ. Έχει γράψει, επίσης, κινηματογραφική μουσική για 7 ταινίες μικρού μήκους.
Ο Άρης ολοκλήρωσε τις πτυχιακές του σπουδές στη Σύνθεση στο Manhattan School of Music στη Ν. Υόρκη με υποτροφία της Aμερικανικής κυβέρνησης. Στη συνέχεια ακολούθησε μεταπτυχιακές σπουδές στο ίδιο κονσερβατόριο με πλήρη υποτροφία, απ’ όπου αποφοίτησε με άριστα. Ο Άρης είναι υποψήφιος διδάκτορας του Τμήματος Επιστημών της Αγωγής του πανεπιστημίου του St. Louis των Η.Π.Α.

Παρουσίαση των διηγημάτων του Θ. Κυριάκου «Η Άγρια Φλόγα», της ποιητικής συλλογής του Κ. Πατίνιου «Όσα ξέφυγαν της σιωπής» & των διηγημάτων του Μ. Αργυρού «Αίμα και δάκρυ», 21/10/22
2022-10-21 19:30 | Πολιτιστικό Κέντρο Στροβόλου

Παρουσίαση ντοκιμαντέρ του Πασχάλη Παπαπέτρου «Περί Κυπριακού Μαρμάρου», από τον Φωτογραφικό Όμιλο Δήμου Στροβόλου, 25/10/22
2022-10-25 19:00 | Πολιτιστικό Κέντρο Στροβόλου

Παρουσίαση του βιβλίου του Κωνσταντίνου Γ. Κασίνη: Κωστής Παλαμάς: Ποιήματα Ποιητικής», 26/10/22
2022-10-26 19:30 | Πολιτιστικό Κέντρο Στροβόλου

«Τραγουδώ και στηρίζω τον Συνάνθρωπό μου» με τον Κύρο Πατσαλίδη & τη Συμφ. Μπάντα Δήμου Στροβόλου – Ευρ. Πανεπιστημίου Κύπρου, 27/10/22
2022-10-27 20:30 | Δημοτικό Θέατρο Στροβόλου, Cyprus
Ο Κύρος Πατσαλίδης συμπράττει με τη Συμφωνική Μπάντα Δήμου Στροβόλου-Ευρωπαϊκού Πανεπιστημίου Κύπρου σε ένα πλούσιο και ποικίλο πρόγραμμα μουσικής, για φιλανθρωπικό σκοπό.
Η συναυλία θα δοθεί την Πέμπτη 27/10/22 και ώρα 20:30, στο Δημοτικό Θέατρο Στροβόλου.
Οι θεατές θα έχουν την ευκαιρία να απολαύσουν τον διάσημο Κύπριο βαρύτονο σε γνωστά Ιταλικά τραγούδια όπως Canto per me, Santa Lucia, Funiculi Funicula, έργα γνωστών συνθετών όπως οι Andrew Lloyd Webber, Μ. Θεοδωράκης, Μ. Χατζιδάκις, Γ. Μουζάκης, Carol Barnett, Μ. Ανδρονίκου, καθώς και σε διασκευές γνωστών Κυπριακών τραγουδιών.
Όλα τα έσοδα από την πώληση των εισιτηρίων θα διατεθούν για την ενίσχυση του Ταμείου Ευημερίας «Στέγη Νέα Ελεούσα» (Αρ. άδειας Εράνου 53/22).
Πληροφορίες και εισιτήρια:

Χορηγοί επικοινωνίας:

Ο Δήμος Στροβόλου παρουσιάζει το εμβληματικό έργο «Ματωμένα Χώματα» στις 29 & 30/10/22 στο Δημοτικό Θέατρο Στροβόλου
2022-10-29 17:30, 2022-10-29 20:30, 2022-10-30 19:00 | Δημοτικό Θέατρο Στροβόλου, Cyprus
Ο Δήμος Στροβόλου, τιμώντας τα 100 χρόνια από την Μικρασιατική Καταστροφή, φέρνει στην Κύπρο και στο Δημοτικό Θέατρο Στροβόλου, το εμβληματικό έργο της νεοελληνικής λογοτεχνίας «Ματωμένα Χώματα», της Διδώς Σωτηρίου, που αγαπήθηκε από γενιές και γενιές Ελλήνων, σε σκηνοθεσία Γιώργου Παλούμπη, με έναν θίασο 16 εξαιρετικών ηθοποιών.
Οι παραστάσεις τελούν υπό την αιγίδα της Πρεσβείας της Ελλάδος στην Κύπρο.
Το έργο ανέβηκε τον τελευταίο χρόνο στο Δημοτικό Θέατρο Πειραιά, σημειώνοντας ως αναμενόταν τεράστια επιτυχία και η όλη παραγωγή θα μεταφερθεί στην Κύπρο για τις ακόλουθες παραστάσεις στο Δημοτικό Θέατρο Στροβόλου:

Σάββατο 29 Οκτωβρίου 17:30 και 20:30
Κυριακή 30 Οκτωβρίου 19:00

Τιμή εισιτηρίου: 20 ευρώ
Διάθεση εισιτηρίων:

Η παράσταση
Η ζωή του Μικρασιάτη Μανώλη Αξιώτη, που αφηγείται τις δοκιμασίες του στα Ματωμένα Χώματα, μεταφέρεται στην σκηνή. Με έντονο το στοιχείο της μνήμης, και μέσα από μία έντονη αλληλουχία αφηγήσεων και σκηνών, ο θεατής παρακολουθεί τη ζωή του ήρωα από την ήρεμη αγροτική ζωή στο χωριό Κιρκιντζέ, στα απάνθρωπα τάγματα εργασίας Αμελέ Ταμπουρού, το σκληρό μέτωπο του Αφιόν Καραχισάρ και το προσφυγικό ταξίδι στην Ελλάδα. «Θηρίο είν’ ο άνθρωπος», μονολογεί ο ήρωας, για να περιγράψει όχι μόνο το πόσα μπορεί να αντέξει, αλλά και το πόσα φριχτά μπορεί να πράξει.
Σκηνοθετικό σημείωμα
Καθώς έφυγαν και οι τελευταίοι αυτόπτες μάρτυρες της Μικρασιατικής καταστροφής, μαζί τους έφυγαν και οι ζωντανές μαρτυρίες των γεγονότων. Για πολλούς σύγχρονους ανθρώπους – ειδικά τους νεότερους – εκείνα τα γεγονότα αποτελούν πληροφορίες, ημερομηνίες και ονόματα γραμμένα σε κάποια βιβλία ιστορίας. Το τι πραγματικά βίωσαν οι άνθρωποι εκείνον τον καιρό, είναι ελάχιστοι σήμερα αυτοί που βρίσκονται σε θέση, μέσα στο σύγχρονο τρόπο ζωής, να το νιώσουν και να το καταλάβουν.
Τα σπουδαία “Ματωμένα Χώματα” της Διδώς Σωτηρίου είναι μια σημαντική κληρονομιά ακριβώς γι’ αυτό το λόγο. Το μυθιστόρημα μεταφέρει τον αναγνώστη στην πραγματικότητα της εποχής εκείνης, με τον αέρα, τους ήχους, τις μυρωδιές, τις εικόνες της καθημερινότητας των διαφόρων εθνικοτήτων που ζούσαν στα παράλια της Μικράς Ασίας, όπως επίσης και τον πόνο, τη βία και τις αδυσώπητες συνθήκες του πολέμου. Μέσα από τον κεντρικό αφηγητή του βιβλίου, τον Μανώλη Αξιώτη, ερχόμαστε κοντά στους ανθρώπους εκείνων των ημερών, στα απίστευτα συμβάντα που βίωσαν και στην εσωτερική τους μάχη για τις αξίες της ζωής. Στιγμές αδικίας, προδοσίας, εκμετάλλευσης και στυγνής βαρβαρότητας περνούν καταιγιστικά στο ανάγνωσμα, καθώς και στιγμές βαθιάς φιλίας, κατανόησης και αγάπης.
Παίζουν:
Νικήτας Τσακίρογλου, Μιχάλης Σαράντης, Θάνος Αλεξίου, Στέλιος Δημόπουλος, Μαρία Νεφέλη Δούκα, Τζένη Κόλλια, Φώτης Λαζάρου, Δάφνη Λιανάκη, Ευθύμης Ξυπολιτάς, Σταύρος Μοίρας, Παναγιώτα Παπαδημητρίου, Αντώνης Τσιοτσιόπουλος, Κώστας Φυτίλης, Aντώνης Χρήστου
Μουσικοί επί σκηνής:
Αθηνόδωρος Καρκαφίρης & Βαγγέλης Παρασκευαΐδης

ΤΑΥΤΟΤΗΤΑ ΠΑΡΑΣΤΑΣΗΣ
Σκηνοθεσία: Γιώργος Παλούμπης
Θεατρική προσαρμογή: Γιώργος Παλούμπης, Αντώνης Τσιοτσιόπουλος
Σκηνικά: Νατάσσα Παπαστεργίου
Φωτισμοί: Βασίλης Κλωτσοτήρας
Μουσική σύνθεση: Κώστας Νικολόπουλος
Σχεδιασμός ήχου-ηχοληψία: Χρήστος Λαμπρόπουλος

Εκδήλωση «Πώς θα περιποιηθείτε τον κήπο σας», από τον κ. Παντελή Τουμαξή, Γεωπόνο. Παρασκευή 4/11/22, 16:30, από τον Κύκλο Φιλαναγνωσίας Δημοτικής Βιβλιοθήκη Στροβόλου
2022-11-04 16:30 | Πολιτιστικό Κέντρο Στροβόλου

Συναυλία «Από τη Λισαβώνα στη Λευκωσία», με δωδεκαμελή ορχήστρα σαξοφώνων από Κύπρο, Ελλάδα και Πορτογαλία, 5/11/22
2022-11-05 20:00 | Δημοτικό Θέατρο Στροβόλου, Cyprus
Ο Δήμος Στροβόλου παρουσιάζει τη συναυλία «Από τη Λισαβώνα στη Λευκωσία», με δωδεκαμελή ορχήστρα σαξοφώνων από Κύπρο, Ελλάδα και Πορτογαλία, το Σάββατο 5 Νοεμβρίου και ώρα 20:00, στο Δημοτικό Θέατρο Στροβόλου.
Διευθύνουν οι Δρ Γιάννης Μυράλης και Dr. Rodrigo Pires de Lima. Σολίστ στο πιάνο η Iryna Brazhnik.
Στη συναυλία θα ακουστούν έργα των Κύπριων συνθετών Γιώργου Χριστοφή και Γιώργου Κάρβελου, της Ιταλίδας Teresa Procaccini, του Βραζιλιάνου Alfredo Moura, της Βρετανίδας Barbara Thompson, του Ελληνοαμερικανού James Vlachos, της Πορτογαλέζας/Ουκρανής Iryna Brazhnik, καθώς και η παγκόσμια πρεμιέρα έργου της Ίννας Κουτρουπή και του Αλέξανδρου Ντάρνα.
Τη συναυλία στηρίζει η Ανώτατη Ακαδημία Μουσικής της Λισαβώνας (ESML) και το Εργαστήρι Οργανικής Μουσικής Εκπαίδευσης & Έρευνας στο Ευρωπαϊκό Πανεπιστήμιο Κύπρου.

Είσοδος: 5 ευρώ
Για πληροφορίες και εισιτήρια:

Χορηγοί Επικοινωνίας:

Λειτουργία Έκθεσης «Περί Στροβόλου» Δευτ. - Παρ. (8:30 - 13:30), μέχρι και τις 18/11/22 - Δημ. Μέγαρο
2022-11-07 08:30 - 2022-11-11 13:30, 2022-11-14 08:30 - 2022-11-18 13:30 | Δημοτικό Μέγαρο Στροβόλου
Ο Δήμος Στροβόλου ενημερώνει το κοινό ότι μετά από αίτημα πολλών συμπολιτών μας, η Έκθεση «Περί Στροβόλου» θα παραμείνει ανοικτή για το κοινό μέχρι και την Παρασκευή 18 Νοεμβρίου 2022 και συγκεκριμένα, από Δευτέρα έως Παρασκευή κατά τις πρωινές ώρες 8:30 – 13:30, στο Δημοτικό Μέγαρο Στροβόλου.
Όπως είχε ανακοινωθεί, η Έκθεση παρουσιάζει τα αποτελέσματα του Προγράμματος «Περί Στροβόλου», το οποίο είχε ως στόχο την αποτύπωση και διαφύλαξη της ιστορίας του Στροβόλου και το ψηφιακό αρχείο που έχει δημιουργηθεί, έχει αναρτηθεί στην ιστοσελίδα www.peristrovolou.com.

Αναβολή Παρουσίασης της Ανθολογίας Ποίησης και Τέχνης Κυπρίων Λογοτεχνών και Καλλιτεχνών «ΠΡΟΣΦΥΓΩΝ ΝΟΣΤΟΣ» και Έκθεσης των Έργων Τέχνης που περιλαμβάνονται στην Ανθολογία. που ήταν προγραμματισμένη για τις 7/11/22
2022-11-07 19:00 | Πολιτιστικό Κέντρο Στροβόλου
Αναβολή εκδήλωσης Δήμου Στροβόλου λόγω πένθους για τον χαμό του Μακαριότατου Αρχιεπίσκοπου Κύπρου κ. Χρυσόστομου Β’.
Περισσότερες πληροφορίες εδώ.

Αναβολή Εκδήλωσης «Μουσική παράσταση «Ο ήχος μιας πόλης: Θεσσαλονίκη», με το μουσικό σχήμα «Μακρύδρομος», που ήταν προγραμματισμένη για τις 7/11/22
2022-11-07 20:30 | Δημοτικό Θέατρο Στροβόλου, Cyprus
Αναβολή εκδήλωσης Δήμου Στροβόλου λόγω πένθους για τον χαμό του Μακαριότατου Αρχιεπίσκοπου Κύπρου κ. Χρυσόστομου Β’.
Περισσότερες πληροφορίες εδώ.
Τα εισιτήρια που έχει ήδη εξασφαλίσει το κοινό θα ισχύουν κανονικά για την νέα ημερομηνία που θα ανακοινωθεί σύντομα.

Ο μουσικό σχήμα «Μακρύδρομος» παρουσιάζει τη μουσική παράσταση «Ο ήχος μιας πόλης: Θεσσαλονίκη», στο πλαίσιο των φθινοπωρινών συναυλιών του Δήμου Στροβόλου. Η συναυλία θα δοθεί τη Δευτέρα 7 Νοεμβρίου και ώρα 20:30, στο Δημοτικό Θέατρο Στροβόλου.
Ερμηνεύουν οι Δημήτρης Μεσημέρης, Φρειδερίκη Τομπάζου, Κατερίνα Παράσχου, Ανδρέας Ελεσνίτσαλης, Δημήτρης Σουρουλλάς και Πάρης Παράσχος.
Την ορχήστρα απαρτίζουν οι Γιώργος Δημητρίου (λαούτο και μπουζούκι), Γιώργος Χατζήπαπας (κλαρίνο, καβάλ, μπαγλαμάς), Μαρίνος Γεωργιάδης (κιθάρες), Κώστας Χαλλούμας (Μπάσο), Γιώργος Ζένιος (Τύμπανα)
Ενορχηστρώσεις: Δημήτρης Σουρουλλάς
Επιμέλεια φωνών: Φρειδερίκη Τομπάζου
Ήχος: Ορφέας Πιτσιλλίδης
Είσοδος: 5 ευρώ
Όλα τα έσοδα από την πώληση των εισιτηρίων θα διατεθούν για την ενίσχυση του Παγκύπριου Συνδέσμου για Άτομα με Αυτισμό (Αρ. Άδειας Εράνου: 53/20)
Για πληροφορίες και εισιτήρια:

Χορηγοί Επικοινωνίας:

Αναβολή Ενημερωτικής εκδήλωσης με τίτλο «Τι γίνεται στη γειτονιά μου;» σε συνεργασία με το Πανεπιστήμιο Κύπρου που ήταν προγραμματισμένη για τις 8/11/22
2022-11-08 17:00 | Πολιτιστικό Κέντρο Στροβόλου
Αναβολή εκδήλωσης Δήμου Στροβόλου λόγω πένθους για τον χαμό του Μακαριότατου Αρχιεπίσκοπου Κύπρου κ. Χρυσόστομου Β’.
Περισσότερες πληροφορίες εδώ.

Οι συμμετέχοντες/ουσες θα ενημερωθούν σχετικά με την αξία της χρήσης ψηφιακών μεθόδων της επιστήμης των πολιτών για τη μελέτη και οργάνωση της πόλης και θα δοκιμάσουν στην πράξη αναδυόμενες τεχνολογίες για την καλύτερη κατανόηση του ιστορικού πυρήνα του Στροβόλου.
Η δράση εμπίπτει στο πλαίσιο του Έργου Citizen–Enhanced Open Science in Southeastern Europe Higher Education Knowledge Hubs CEOS_SE και υποστηρίζεται από το NI4OS Europe, VeLAB και UDigiSH.

Αναβολή Παράστασης Λαογραφικού Ομίλου Δήμου Στροβόλου «Κάποτε το εβδομήντα» που ήταν προγραμματισμένη για τις 11/11/22
2022-11-11 20:30 | Δημοτικό Θέατρο Στροβόλου, Cyprus

Rock & the Opera, 13/11/22 – Δημοτικό Θέατρο Στροβόλου
2022-11-13 19:00 | Δημοτικό Θέατρο Στροβόλου, Cyprus
Το μοναδικό έργο «ROCK AND OPERA» με τη συμμετοχή των καλύτερων φωνών του θεάτρου Μπολσόι έρχεται στο Δημοτικό Θέατρο Στροβόλου με το νέο του πρόγραμμα στις 13 Νοεμβρίου 2022 και ώρα 7:00μ.μ.
Εισιτήρια: Από €49
Για εξασφάλιση εισιτηρίων στο διαδίκτυο από SoldOut tickets
Πληροφορίες: 96 98 29 79

Παρουσίαση του βιβλίου της Ελλάδας Σοφοκλέους «Σε φόντο λευκό», Πολιτιστικό Κέντρο, Δευτέρα 14/11/22, 19:30, από τον Όμιλο Φίλων Δημοτικής Βιβλιοθήκης
2022-11-14 19:30 | Πολιτιστικό Κέντρο

«100 χρόνια Μνήμες Μικράς Ασίας – Μνήμες Πατρίδας», 14/11/22, 20:30, Δημοτικό Θέατρο Στροβόλου. Την εκδήλωση στηρίζει ο Δήμος Στροβόλου.
2022-11-14 20:30 | Δημοτικό Θέατρο Στροβόλου, Cyprus

Κονσέρτο «United for Music», 15/11/2022 – Δημ. Θέατρο Στροβόλου
2022-11-15 20:30 | Δημοτικό Θέατρο Στροβόλου, Cyprus
Το Κέντρο Μουσικής Barenboim-Said ανακοινώνει την πρώτη διεθνή συναυλιακή περιοδεία μετά την πανδημία με τη ναυαρχίδα του, το σύνολο της Filasteen Young Musicians Orchestra. Το σύνολο ενώνεται με τους Cyprus Young Strings Soloists και έρχεται στο Δημοτικό Θέατρο Στροβόλου με ένα κονσέρτο στις 15/11/2022 και ώρα 20:30 υπό τη διεύθυνση του μαέστρου Rémy Ballot Conductor.
Το Cyprus Young String Soloists Ensemble είναι ίδρυμα του καθηγητή Ματθαίου Καριόλου. Το σύνολο έχει αναγνωριστεί ευρέως από τη διεθνή κοινότητα κλασικής μουσικής, φέρνοντας ονόματα όπως η Martha Argerich και ο Ivry gitlis στην Κύπρο.
Η Filasteen Young Musicians Orchestra έχει εμφανιστεί ενεργά στη Μέση Ανατολή και στην Ευρώπη ανεξάρτητα από το νεαρό της ηλικίας τους ως σύνολο. Η μουσική τους κατοικία βρίσκεται ακόμη στην Παλαιστίνη. Το FYMO έχει συνεργαστεί με σπουδαίους μαέστρους όπως ο μαέστρος Daniel Barenboim, ο Thomas Guggeis, ο Remy Ballot και πολλοί άλλοι. Η πρόσφατη εμφάνισή τους στο Musikverein Wien έγινε δεκτή με ενθουσιασμό. Η ορχήστρα ιδρύθηκε από τη Liina Leijala.
Η κοινή συναυλία στις 15 Νοεμβρίου θα είναι προς τιμήν των γενεθλίων του μαέστρου Daniel Barenboim.
Εισιτήρια: 10€/15€

Ο Δήμος Στροβόλου στηρίζει την τελετή Απονομής Βραβείων στο 17ο Διεθνές Φεστιβάλ Κινηματογράφου Κύπρου, 19/11/22 - Είσοδος ελεύθερη
2022-11-19 19:00 | Δημοτικό Θέατρο Στροβόλου, Cyprus
17ο Διεθνές Φεστιβάλ Κινηματογράφου Κύπρου 12-19 Nοεμβρίου 2022
Yπό την Αιγίδα του Δήμου Στροβόλου
Το Διεθνές Φεστιβάλ Κινηματογράφου Κύπρου επιστρέφει για 17η συνεχή χρονιά με προβολες, σεμινάρια και το Κινηματογραφικό Εργαστήριο Πήγασος, τη περίοδο 12-18 Νοεμβρίου στο Cine Studio και στην Παλαιά Αγορά Παλουριώτισσας στη Λευκωσία. Η φαντασμαγορική Τελετή Λήξης και Απονομής Βραβείων Χρυσή Αφροδίτη θα πραγματοποιηθεί στο Δημοτικό Θέατρο Στροβόλου στις 19 Νοεμβρίου.
Tο Διεθνές Φεστιβάλ Κινηματογράφου Κύπρου έχει τη πιστοποίηση EFFE (EFFE Label) αποτελεί την ευρωπαϊκή σφραγίδα ποιότητας, που απονέμεται στα αξιόλογα καλλιτεχνικά Φεστιβάλ για την εργασία τους στον τομέα της τέχνης, τη συμμετοχή στην κοινότητα και το άνοιγμα ενός διεθνούς διαλόγου. Το CΥIFF είναι οργανισμός μη κερδοσκοπικός, βασίζεται κυρίως σε εθελοντική εργασία και είναι εκπόνημα ομάδας Κυπρίων και Ελλαδιτών επαγγελματιών στον χώρο του πολιτισμού και των τεχνών, παραγωγών ταινιών και διεθνών συμβούλων του κινηματογράφου. Το Φεστιβάλ λειτουργεί με συνέπεια και καλλιτεχνική ευθύνη ετησίως, από το 2006. Φέτος συνεργάζεται με το ίδρυμα Γυναίκες στο Κινηματογράφο και στη Τηλεόραση Κύπρου και την Εταιρεία Πολιτισμού Cine@Art.
Στους καλεσμένους συμπεριλαμβάνονται η ηθοποιός Μαρία Κορινθίου, η Ινδή βραβευμένη αθλήτρια αγώνων ταχύτητας αυτοκινήτων influencer Garima Avtar, η Μαριέλλα Σαββίδου, ο νικητής του 1oυ Survivor, Γιώργος Αγγελοπουλος (Ντάνος), o ηθοποιός Σπύρος Μπιμπίλας και αρκετοί άλλοι διάσημοι καλλιτέχνες από το εξωτερικό.
Το πρόγραμμα περιλαμβάνει τις ακόλουθες εκδηλώσεις:

πολυαναμενόμενες πρεμιέρες, που έρχονται έρχεται κατευθείαν από το Φεστιβάλ Καννών, το Dodo του Πάνου Κούτρα με τους Σμαράγδα Καρύδη, Άκη Σακελλαρίου, Μαριέλλα Σαββίδου και το Dadalove (ταινία τεκμηρίωσης για την θεατρική ομάδα από το Παλέρμο Teatri Alchemici DaDaDaùn, των Luigi Di Gangi και Ugo Giacomazzi, όπου όλοι οι ηθοποιοί έχουν Down’s syndrome) κ.ά. Θα διαγωνιστούν επίσης οι ιταλικές ταινίες Bocche Inutili του Claudio Uberti σχετική με το ολοκαύτωμα και Perdutamente του διάσημου Paolo Ruffini που υποστηρίζει ότι η ανάρρωση από το Αλτσχάιμερ είναι πραγματικά αδύνατη, η μόνη θεραπεία είναι να περιβάλλεσαι από αγάπη. Από τις 25 ελληνικές και κυπριακές συμμετοχές ξεχωρίζουν επίσης οι πρωτοεμφανιζόμενοι σκηνοθέτες Γιάννης Αϊβάζης με την ταινία του Αβυσσος και Κώνσταντίνος Μουρατίδης με Το Κλαδί στη Φωτιά με τους Σπύρο Μπιμπίλα, τη Γενοβέφα Κτενίδουτο και το working progress έργο Destiny του Δημήτρη Κατσικούδη, με τον Αντρέα Βουγιούκα και την κολομβιανή καλλονή Laura Barjum.
“Νόστιμον Ήμαρ” και “Βραβευμένοι Κύπριοι Σκηνοθέτες”,
Θεματική με ταινίες με γυναίκα στη σκηνοθεσία ή/και στη παραγωγή, για το βραβείο “Aphrodite Cinematic Award”,
Θεματική με ταινίες στη κατηγορία: “50/50” με ισάριθμη συμμετοχή ανδρών και γυναικών,
Θέματα ταινιών: ανθρώπινα δικαιώματα, περιβάλλον, ειρήνη, διαφορετικότητα, κοινωνικός και νεανικός προβληματισμός,
O Οργανισμός Ευρωπαικών Προγραμμάτων και Πολιτιστικών Σχέσεων θα παρουσιασει προγράμματα χρηματοδότησης και συνεργασίας για συμπαραγωγές ταινιών κι άλλων οπτικοακουστικών έργων,
Pitching νέων έργων από σκηνοθέτες και παραγωγούς,
CinemaLab Pegasos workshop – Kάνε κι εσύ τη δική σου ταινία στο “Κινηματογραφικό Εργαστήρι Πήγασος” – Βιωματικό εργαστήριο με τον Ινδό παραγωγό Vivek Singhania, όπου θα παραχθεί μια μικρή ταινία μήκους που θα προβληθεί στη τελετή λήξης του Φεστιβάλ,
CYIFF Scriptwriting Workshop “Bridging the Second Act” – Σεμινάριο συγγραφής σεναρίου με τον Scott Simpson,
“Visions and Voices for Change” – Η δράση περιλαμβάνει:
α. Έκθεση φωτογραφίας σε συνεργασία με την Φωτογραφική Εταιρεία Κύπρου, Τμήμα Λευκωσίας με συμμετοχή φωτογράφων από τις δύο κοινότητες, την ελεύθερη και την κατεχόμενη Κύπρο, και
β. Στρογγυλό τραπέζι “Η Ειρήνη μέσα από την Έβδομη Τέχνη” με ομιλητές: Πέτρα Τερζή – Πρόεδρος WIFTCY – Ελλάδα, η Ινδή βραβευμένη αθλήτρια αγώνων ταχύτητας αυτοκινήτων influencer Garima Avtar, Lia Beltrami (Women of Faith for Peace), σκηνοθέτρια – Ιταλία, Nuha Farran (Women of Faith for Peace), νομικός – Παλαιστίνη, Nadya Gorshkova – παραγωγός-Ρωσία/Κύπρος, Julia Vertova – κινηματογραφίστρια-Ουκρανία/Κύπρος, Άννα Τσιάρτα – παραγωγός, σκηνοθέτρια, εκπαιδεύτρια-Κύπρος, Mine Balman – σκηνοθέτρια-Κύπρος, Σαΐα Τσαουσίδου – Πρόεδρος της Ένωσης Ευρωπαίων Δημοσιογράφων και Νίκος Γαλάνης – σκηνοθέτης, εκπαιδευτικός-Ελλάδα,
Θα τιμηθούν η ηθοποιός Δέσποινα Μπεμπεδέλη και η αείμνηστη Λένα Μελανίδου, μαέστρος της Δικοινοτικής χορωδίας για την Ειρήνη – Λένα Μελανίδου,
To Φεστιβάλ τιμά τον πρώτο καλλιτεχνικό διευθυντή του, τον Σχεδιaστή Παραγωγής των ταινιών του John Cassavetes, Φαίδων Παπαμιχαήλ και τον γιο του, Διευθυντή Φωτογραφίας, Φαίδων Παπαμιχαήλ Jr., πολλαπλως υποψήφιο για βραβείο Oscar. Από φέτος το Φεστιβάλ θεσπίζει το τεχνικό βραβείο Phedon Papamichael για την καλύτερη παραγωγή ή/ και φωτογραφία σε ταινία που συμμετέχει στο Φεστιβάλ,
Το Βραβείο “Χρυσή Αφροδίτη” αναδυκνείεται από μια διακεκριμένη διεθνή κριτική επιτροπή, μεταξύ άλλων η Δανέζα σκηνοθέτρια Sofie Vibeke Muasya, ο ηθοποιός & παραγωγός Valentin Nonyela (Casino Royale), η Αμερικανίδα παραγωγός Tiffany Boyle, ο Ινδός παραγωγός Vivek Singhania, ο Αμερικανός παραγωγός George F. Roberson (Venice Festival Queer Lion for Jose), η παραγωγός Nadya Gorshkova, η δημοσιογράφος Bejay Browne κ.ά.
To 17ο Διεθνές Φεστιβάλ Κινηματογράφου Κύπρου φιλοξενεί σε όλες τις δράσεις του το Καραϊσκάκειο Ίδρυμα για εθελοντική δειγματοληψία δωρητών μυελού των οστών.

Το Φεστιβάλ ευχαριστεί τους Δήμους Στροβόλου και Λευκωσίας, το Υφυπουργείο Τουρισμού, τον Εθνικό Μηχανισμό για τα Δικαιώματα της Γυναίκας, το Ίδρυμα Women in Film and Television-Cyprus, τον Οργανισμό Ευρωπαϊκών Προγραμμάτων και Πολιτιστικών Σχέσεων, τον Opap Cyprus, την Ardgon Advertising και την Πρεσβεία της Ιταλίας στην Κύπρο για τη συνεργασία τους. Χορηγοί επικοινωνίας είναι: ΡΙΚ, ALPHA Κύπρου, ΕΡΤ3, INSPIRE TV™, περιοδικό Cine @ Art.
Μετά τιμής,
ΠΕΤΡΑ ΤΕΡΖΗ (κιν. 99798112)
Δ/νση Διεθνούς Φεστιβάλ Κινηματογράφου Κύπρου
ΠΡΟΓΡΑΜΜΑ ΠΡΟΒΟΛΩΝ & ΕΚΔΗΛΩΣΕΩΝ 12-19/11/22

12/11-16/11 12:00-23:00 CINE STUDIO, Έγκωμη, Λευκωσία
17/11-18/11 12:00-23:00 ΠΑΛΙΑ ΑΓΟΡΑ ΠΑΛΟΥΡΙΩΤΙΣΣΑΣ, Λευκωσία
19/11 19:00-23:00 ΔΗΜΟΤΙΚΟ ΘΕΑΤΡΟ ΣΤΡΟΒΟΛΟΥ, Λευκωσία

ΛΙΓΑ ΛΟΓΙΑ ΓΙΑ ΤΟ ΔΙΕΘΝΕΣ ΦΕΣΤΙΒΑΛ ΚΙΝΗΜΑΤΟΓΡΑΦΟΥ ΚΥΠΡΟΥ (CYIFF)

Το CΥIFF είναι οργανισμός μη κερδοσκοπικός, βασίζεται κυρίως σε εθελοντική εργασία και είναι εκπόνημα ομάδας Κυπρίων και Ελλαδιτών επαγγελματιών, παραγωγών ταινιών και διεθνών συμβούλων του κινηματογράφου. Ο Φαίδων Παπαμιχαήλ, σχεδιαστής παραγωγής στις ταινίες του John Cassavetes, μέλος της Κριτικής Επιτροπής του Φεστιβάλ το 2006, ανέλαβε το 2007 Καλλιτεχνική Διεύθυνση κι έθεσε τις βάσεις του Φεστιβάλ για ένα διεθνές βήμα σε πρωτοεμφανίζομενους σκηνοθέτες. Από το 2006, στα πλαίσια του Φεστιβάλ, έχουν πραγματοποιηθεί σημαντικές παράλληλες πολιτιστικές κι εκπαιδευτικές εκδηλώσεις:

Έκθεση Αφίσας των ταινιών του Krzyzstof Kieslowski με παραχώρηση από το Lotz Film

Museum Πολωνίας στο Ρωσικό Πολιτιστικό Κέντρο (CYIFF 2008)

‘Εκθεση Φωτογραφίας «Βυζαντινά Κάστρα της Ελλάδος», των Βαγγέλη & Άγγελου Ρασσιά, μεταφορά από το Μουσείο Μπενάκη στην Ελλάδα, στη Καστελλιώτισσα (CYIFF 2006)
Εργαστήρι «Ειδικά Εφφέ» με τους Alahouzos Brothers στο Hotel Amathus (CYIFF 2006)
Εργαστήρι «Mακιγιάζ για Κινηματογράφο» -Alahouzos Brothers στο Hotel Amathus (CYIFF 2006)
Αφιέρωμα στην ιστορία του Ελληνικού Κινούμενου Σχεδίου σε συνεργασία με το Ινστιτούτο Οπτικοακουστικών Μέσων, (CYIFF 2007)
Αφιέρωμα στον Ρωσικό Κινηματογράφο σε συνεργασία με το Cine Fantom Club, την αρχαιότερη κινηματογραφική Λέσχη στη Μόσχα, στο Ρωσικό Πολιτιστικό Κέντρο (CYIFF 2008)
Αφιέρωμα σύγχρονος Πολωνέζικος Κινημ/φος,συνεργασία με Polish Film Institut (CYIFF 2010)
Σεμινάριο «3D Animation»- με Γιώτης Κατσαμπάς στο Ρωσικό Πολιτιστικό Κέντρο (CYIFF 2008)
Σεμινάριο «Τα πρώτα βήματα στη συγγραφή Κινηματογραφικού Σεναρίου»-Dr Andrew Horton, Διευθυντή Κινηματογραφικών Σπουδών στο Πανεπιστήμιο της Οκλαχόμα, ΗΠΑ, βραβευμένος σεναριογράφος (‘Η Μαύρη Όψη του Ήλιου’ με τον Brad Pitt) στο Hotel Amathus (CYIFF 2006)
Σεμινάριο/Εργαστήριο «Ο Ηθοποιός μπροστά στην Κάμερα» με τον βραβευμενο ηθοποιό και σκηνοθέτη Θανάση Σαράντο, όπου παράχθηκε μία ταινία μικρού μήκους (CYIFF 2010)
Σεμινάριο Masterclass με την βραβευμένη διευθύντρια Φωτογραφίας Ολυμπία Μυτιληναίου (Στρέλλα, Miss Violence – CYIFF 2013)

Έχουν διατελέσει ως μέλη των κριτικών επιτροπών από το 2006, αρκετοί διακεκριμένοι καλλιτέχνες και κινηματογραφιστές όπως οι παρακάτω:

Φαίδων Παπαμιχαήλ, σχεδιαστής παραγωγής στις ταινίες του John Cassavetes και Kαλλιτεχνικός Διευθυντής του Φεστιβάλ από το 2007
Φαίδων Παπαμιχαήλ Jr, βραβευμένος διευθυντής φωτογραφίας, (L.A., ΗΠΑ) και σύμβουλος του Φεστιβάλ
Dr Andrew Horton, Διευθυντής Κινηματογραφικών Σπουδών στο Πανεπιστήμιο της Οκλαχόμα, ΗΠΑ
Stuart Alson, διευθυντής του New York Film & Video Festival
Σκηνοθέτες : Chris Eyre (Sundance, ΗΠΑ), Νίκος Κούνδουρος, Αλίκη Δανέζη-Knutsen, Διονύσης Αρχιμήδης Ζερβός (L.A. HΠA), Tony Srour, Νικόλας Δημητρίου, Σωκράτης Λαμπρόπουλος, Μιχάλης Γεωργιάδης, Χρίστος Γεωργίου, Oliver Kyr
Αλέξανδρος Κακκαβάς, Πρόεδρος Ένωσης Σεναριογράφων Ελλάδος
Ηθοποιοί: Q-Orianka Kilscher(Pocahontas – New World), Anna-Maria Marinca, Σοφία Σχοινάς, Kώστας Δημητρίου, Ελένη Πετροπούλου, Aλεξάνδρα Παυλίδου, Xλόη Λιάσκου, Άννα Συνοδινού
Παραγωγοί ταινιών: Gregory Cascante,Georges Stephanopoulos (Ν.Υ., ΗΠΑ), Βάσος Γεώργας, Vivek Singhania (India)
Moυσικοσυνθέτες: Κώστας Κακογιάννης, Δημήτρης Κατής, Μάρω Θεοδωράκη, Σταύρος Σιδεράς
Αλέξανδρος Ρωμανός Λιζάρδος, κριτικός κινηματογράφου (ΕΡΤ)

Εκδήλωση του Ιδρύματος Οδικής Ασφάλειας «Γιώργος Μ. Μαυρίκιος» για την Παγκόσμια Ημέρα Μνήμης Θυμάτων της Ασφάλτου, 20/11/22 (εκκίνηση πορείας από το Δημοτικό Μέγαρο Στροβόλου)
2022-11-20 15:00 | Πάρκο Οδικής Ασφάλειας «Γιώργος Μαυρίκιος»
